Hans-Adam II.

Dr **Hans-Adam II.** (volle Name: *Johannes Adam Ferdinand Alois Josef Maria Marko d’Aviano Pius Fürst von und zu Liechtenstein, Herzog von Troppau und Jägerndorf, Graf zu Rietberg, Regierer des Hauses von und zu Liechtenstein;* *&nbsp;14. Februar 1945 z Züri, Schwyz) isch dr regierend Firscht un Staatsoberhaupt vu Liechtestai un Schef vum Firschtehuus Liechtestai.

## Läbe
### Chindhait un Uusbildig
Dr Hans-Adam II. isch anne 1945 z Züri uf d Wält chuu as Suhn vum Firscht Franz Josef&nbsp;II. vu Liechtestai (1906–1989) un sällem syre Frau Firschti Gina (1921–1989). Ä het sy Name no sym Vorfahr Firscht Johann Adam Andreas (Hans-Adam&nbsp;I.) un no sym Getti Papscht Pius&nbsp;XII iberchuu. Är isch im Firschtehuus z Vaduz ufgwachsen un het d Volksschuel z Vaduz absolviert, voreb er an s Schottengymnasium z Wien gangen isch. Anne 1960 isch er uf Zuoz uf s Gymnasium Lyceum Alpinum gange, wun er mit dr Schwyzer Matura un em dytschen Abitur abgschlosse het. Är het derno z London ne Praktikum gmacht bin ere Bank. Anne 1969 het er s Studium an dr Universitet St.&nbsp;Galle mit em Lizentiat in Betribs- un Volkswirtschaft abgschlosse.

### Eh un Familie
Am 30. Juli 1967 het dr domolig Erbprinz Hans-Adam in dr katholische Stadtpfaarchilche St.&nbsp;Florin z Vaduz d Grefi Marie Kinsky von Wchinitz und Tettau ghyrote. Us dr Eh sin vier Chinder firigange, wo dr Titel *Prinz (Prinzessin) von und zu Liechtenstein, Graf (Gräfin) von Rietberg* un d Aared *[[Durchlaucht]]* fiere:

* Dr Erbprinz Alois (*&nbsp;1968) isch mit dr Sophie Prinzessin vu Bayern (*&nbsp;1967) ghyrote. Si hän vier Chinder:
: Joseph Wenzel Maximilian Maria (*&nbsp;24. Mai 1995)
: Marie Caroline Elisabeth Immaculata (*&nbsp;17. Oktober 1996)
: Georg Antonius Constantin Maria (*&nbsp;20. April 1999)
: Nikolaus Sebastian Alexander Maria (*&nbsp;6. Dezämber 2000).
* Dr Prinz Maximilian (*&nbsp;1969) isch mit dr Angela Brown (*&nbsp;1958) ghyrote. Si hän e Suhn:
: Alfons Constantin Maria (*&nbsp;18. Mai 2001).
* dr Prinz Constantin (1972–2023) isch mit dr Grefi Marie Kálnoky von Kőröspatak (*&nbsp;1974) ghyrote. Si hän zwee Sihn un ai Dochter:
: Moritz Emanuel Maria (*&nbsp;27. Mai 2003)
: Georgina Maximiliana Tatiana Maria (*&nbsp;23. Juli 2005)
: Benedikt Ferdinand Hubertus Maria (*&nbsp;18. Mai 2008).
* Dr Prinzässi Tatjana von Liechtenstein (*&nbsp;1973) isch mit em Philipp von Lattorff (*&nbsp;1968) ghyrote. Si hän sibe Chinder:
: Lukas Maria (*&nbsp;13. Mai 2000)
: Elisabeth Marie Angela (*&nbsp;25. Jänner 2002)
: Marie Teresa (*&nbsp;18. Januar 2004)
: Camilla Maria Katharina (*&nbsp;14. Novämber 2005)
: Anna Pia Theresia Maria (*&nbsp;3. Augschte 2007)
: Sophie Katharina Maria (*&nbsp;30. Oktober 2009)
: Maximilian Maria (*&nbsp;17. Dezämber 2011)

### Dr Firscht im Amt
Anne 1984 isch er as Stellverdrätter vu sym Vater yygsetzt wore. No däm sym Dod het dr Hans-Adam&nbsp;II. 1989 d Regierig ibernuu. Unter syre Feirig isch Liechtstai dr Verainte Natione un em EWR bydrätte.

Anne 2003 isch e Vorschlag vum Firscht zue dr neie liechtenstainische Verfassig v u vilne Kriter e Ruggschritt in dr Absolutismus gnännt wore. Bi dr Volksabstimmig het aber d Mehhait vu dr Bevelkerig (64,3 %) zuegstimmt. Au international fir Ufgsää hän em Hans-Adam sy Uussag im Wahlkampf, är wurd bin ere Niderlag s Land uf Wien verloo, un ass er bi dr Droonred zue dr Ereffnig vum Barlemänt d Kritiker vum Vorschlag indiräkt mit dr liechtestainische Aahänger vum Dritte Rych vergliche het.

Dr Hans-Adam II. setzt säch gäge d Entkriminalsiärig vor Abtryybig z Liechtestei i. 2011 isch es zure Abstimmig über d Iniziative «Hilfe statt Strafe» cho, wo het wöue d Abtryybig z Liechtestei entkriminalisiere. Dr Hans-Adam II. het droht, sis Vetorächt gäg d Iniziative yyzsetze, sötti d Iniziative agno wärde. Die Abstimmig isch schlussändlech aber mit 52 % Neistimme abglähnt worde.

Am 15. Augschte 2004 het er sy Suhn Alois as sy Stellverdrätter yygsetzt un het em d Staatsgschäft ibergee.

### Vermege
S Vermege vum Firschtehuus, wu au d LGT Bank derzue zellt, wird vu dr Stiftung Fürst Liechtenstein ghalte un lyt no Schetzige bi mehrere Milliarde Franke. Mit eme Vermege vu 5 Milliarde Dollar isch dr Hans-Adam II. dr sechstrychscht Monarch uf dr Wält.

### Mitglidschafte
Dr Hans-Adam II. isch Ritter vum Orde vum Guldine Vlies z Eschtrych. Är isch Mitglid vu dr Friedrich A. von Hayek-Gsellschaft. Derzue isch er Ehreprotektor vu dr Liechtestainische Akademische Verbindig Rhymark un Ehremitglid vu dr K.Ö.H.V. Nordgau Wien im ÖCV un vum *Cartellverbands der katholischen deutschen Studentenverbindungen* Nordgau-Prag z Koblenz.

## Titel, Aared un Woobe

Dr voll Titel vum Hans-Adam II. isch noch em liechtestainische Huusgsetz:

*Fürst von und zu Liechtenstein, Herzog von Troppau und Jägerndorf, Graf zu Rietberg, Regierer des Hauses von und zu Liechtenstein*.

Alli Mitglider vum Huus hän d Aared *Durchlaucht* un fiere s Woobe vu dr Firschtlige Familie.

## Vorfahre

## Schrifte
* *Der Staat im dritten Jahrtausend*. van Eck Verlag, Triesen 2009. ISBN 978-3-905881-03-5.

## Literatur
* *Wer ist wer- Wer tut was. Handbuch für das Fürstentum Liechtenstein*. Frank P. van Eck Verlagsanstalt 1995, Seiten VII-IX *Biografien der fürstlichen Familie*.
* Deutsches Adelsarchiv e.&nbsp;V. (Hrsg.): *Genealogisches Handbuch des Adels (GHdA). Genealogisches Handbuch der Fürstlichen Häuser. Fürstliche Häuser Band XIV*. C.A. Starke Verlag Limburg a.d.Lahn, 1991, (GHdA Band 100), S. 65-84.
* Wilhelm Karl Prinz von Isenburg: *Stammtafeln zur Geschichte der europäischen Staaten. Band I. Die deutschen Staaten*. 2.verbesserte Auflage. J.A.Stargardt Verlag, Marburg 1953, Tafeln 175-179.
* Detlef Schwennicke (Hrsg.): *Europäische Stammtafeln. Stammtafeln zur Geschichte der europäischen Staaten. Neue Folge (EST NF), Band III / 1*. J.A.Stargardt Verlag, Marburg, (EST NF III/1) Tafeln 30-39.
* Norbert Jansen: *Franz Josef II. Regierender Fürst von und zu Liechtenstein. Festschrift zum 40.Regierungsjubiläum S.D. *. Amtlicher Lehrmittelverlag, Vaduz 1978. (mehrsprachige Ausgabe deutsch-englisch-französisch).
* Harald Wanger: *Die regierenden Fürsten von Liechtenstein*. Frank P.van Eck Verlagsanstalt, Triesen 1995, ISBN 3-905501-22-8.
* *Verfassung des Fürstentums Liechtenstein vom 5.Oktober 1921*. In: Liechtensteinisches Landesgesetzblatt, Jahrgang 1921, Nr. 15, Ausgabe vom 24. Oktober 1921.
* *Verfassungsgesetz vom 28.Juni 1984 über die Ergänzung und Abänderung der Verfassung vom 5.Oktober 1921 (Einrichtung einer Stellvertretung) *. In: Liechtensteinisches Landesgesetzblatt, Jahrgang 1984, Nr. 28, Ausgabe vom 18. August 1984.
* *Hausgesetz des fürstlichen Hauses Liechtenstein vom 26.Oktober 1993*. In: Liechtensteinisches Landesgesetzblatt, Jahrgang 1993, Nr.100, Ausgabe vom 6. Dezember 1993.
* 

## Weblink

* Portal vum Firschtehuus vu Liechtestai - Firscht Hans-Adam II.

## Fueßnote